CELEX: 62016CN0100
Language: el
Date: 2016-02-18 00:00:00
Title: Υπόθεση C-100/16 P: Αναίρεση που άσκησε στις 18 Φεβρουαρίου 2016 η Ελληνικός Χρυσός ΑΕ Μεταλλείων και Βιομηχανίας Χρυσού κατά της αποφάσεως την οποία εξέδωσε το Γενικό Δικαστήριο (τέταρτο τμήμα) στις 9 Δεκεμβρίου 2015, στις συνεκδικασθείσες υποθέσεις T-233/11 και T-262/11, Ελλάδα και Ελληνικός Χρυσός κατά Επιτροπής

17.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/8
            
         Αναίρεση που άσκησε στις 18 Φεβρουαρίου 2016 η Ελληνικός Χρυσός ΑΕ Μεταλλείων και Βιομηχανίας Χρυσού κατά της αποφάσεως την οποία εξέδωσε το Γενικό Δικαστήριο (τέταρτο τμήμα) στις 9 Δεκεμβρίου 2015, στις συνεκδικασθείσες υποθέσεις T-233/11 και T-262/11, Ελλάδα και Ελληνικός Χρυσός κατά Επιτροπής
   (Υπόθεση C-100/16 P)
   (2016/C 175/08)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Ελληνικός Χρυσός ΑΕ Μεταλλείων και Βιομηχανίας Χρυσού (εκπρόσωποι: Β. Χριστιανός, I. Σουφλερός, δικηγόροι)
   
      Έτεροι διάδικοι κατ’ αναίρεση: Ελληνική Δημοκρατία, Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               Να αναιρέσει την απόφαση του Γενικού Δικαστηρίου, της 9ης Δεκεμβρίου 2015, η οποία εκδόθηκε επί των συνεκδικασθεισών υποθέσεων T-233/11 και T-262/11, και να αναπέμψει προς εκδίκαση την υπόθεση στο Γενικό Δικαστήριο.
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               1.
            
            
               Με την αναιρεσιβαλλόμενη απόφαση, το Γενικό Δικαστήριο έκρινε ότι πληρούνταν όλες οι προϋποθέσεις του άρθρου 107, παράγραφος 1, ΣΛΕΕ όσον αφορά τα δύο μέτρα κρατικής ενισχύσεως· το πρώτο μέτρο κρατικής ενισχύσεως αφορά την πώληση των Μεταλλείων Κασσάνδρας στην αναιρεσείουσα σε τιμή χαμηλότερη της αγοραίας αξίας τους. Το δεύτερο μέτρο αφορά την απαλλαγή από την υποχρέωση καταβολής φόρου, σε σχέση με την αξία της εκτάσεως γης των ορυχείων.
            
         
               2.
            
            
               Η αναιρεσείουσα στηρίζεται σε τρεις λόγους αναιρέσεως, εκ των οποίων οι δύο αφορούν το πρώτο μέτρο κρατικής ενισχύσεως, ενώ ο τρίτος αφορά το δεύτερο μέτρο κρατικής ενισχύσεως. Ειδικότερα:
               
                           —
                        
                        
                           Όσον αφορά το πρώτο μέτρο κρατικής ενισχύσεως: η αναιρεσείουσα διατείνεται ότι οι κρίσεις της αναιρεσιβαλλομένης αποφάσεως ως προς την ύπαρξη πλεονεκτήματος ενέχουν πλάνη περί το δίκαιο, σε συνδυασμό με πλημμελή αιτιολογία και δικονομικές παρατυπίες, όσον αφορά την αξία των ορυχείων.
                        
                     
                           —
                        
                        
                           Όσον αφορά το πρώτο μέτρο κρατικής ενισχύσεως: η αναιρεσείουσα διατείνεται ότι οι κρίσεις της αναιρεσιβαλλομένης αποφάσεως ως προς την ύπαρξη πλεονεκτήματος ενέχουν πλάνη περί το δίκαιο, σε συνδυασμό με πλημμελή αιτιολογία, όσον αφορά την αξία της γης.
                        
                     
                           —
                        
                        
                           Όσον αφορά το δεύτερο μέτρο κρατικής ενισχύσεως: η αναιρεσείουσα διατείνεται ότι οι κρίσεις της αναιρεσιβαλλομένης αποφάσεως ως προς την ύπαρξη πλεονεκτήματος ενέχουν πλάνη περί το δίκαιο.